Z A P I S N I K
24. sjednice Vijeća Mjesnog odbora Bartol Kašić
31. svibnja 2023.
u prostoru MO „Bartol Kašić“, Selska 3
s početkom u 18.30 sati


NAZOČNI ČLANOVI VIJEĆA: Zoran Stajčić, Denis Stević, Toni Kaučić i Irena Borojević

NENAZOČNI ČLANOVI VIJEĆA: Sabina Silić Lozančić, Dora Slakoper i Sanja Kucan

Vijećnici su materijale za 24. sjednicu zaprimili elektroničkim putem.

Predsjednica konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora „Bartol Kašić“.
Vijeće jednoglasno usvaja Zapisnik 23. sjednice Vijeća.

Na prijedlog predsjednice, Vijeće jednoglasno utvrđuje


DNEVNI RED


1. Nacrt prijedloga Izmjene i dopune Odluke o uvjetima i načinu držanja kućnih ljubimaca i načinu postupanja sa izgubljenim i napuštenim životinjama i divljim životinjama – mišljenje, traži se
2. Gradišćanska ulica, postavljanje stupića na kolniku, traži se (zahtjev A.B.)
3. Ulica Ivana Cankara, uvođenje dodatne prometne trake, traži se (zahtjev A.B.)
4. Informacije, pitanja i prijedlozi
· Zrinjevac – Oblikovni nacrt zelene površine u Vodovodnoj ulici, dostavlja se



Ad. 1

Nacrt prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama - mišljenje, traži se

Vijeće jednoglasno usvaja

Zaključak

1. Vijeće daje pozitivno mišljenje na nacrt Izmjena i dopuna Odluke o uvjetima i načinu držanja kućnih ljubimaca i načinu postupanja sa izgubljenim i napuštenim životinjama i divljim životinjama.

2. Ovaj će zaključak biti dostavljen Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.





Ad. 2

Gradišćanska ulica, postavljanje stupića na kolniku, traži se (zahtjev A.B.)

Predsjednica obrazlaže podneseni zahtjev. Ispred zgrade u Gradišćanskoj ulici 32, 34 i 36 postoji višegodišnji neriješeni problem nepropisnog parkiranja na prometnoj traci. Tu je redovno parkirano cca desetak automobila pa je traka (u smjeru kretanja istok-zapad) potpuno blokirana i promet se odvija trakom iz suprotnog smjera. Prometni redari se redovito pozivaju na postupanje, međutim očito se problem ne rješava. Postavljanjem stupića bi se onemogućilo parkiranje automobila i riješio prometni problem.

U raspravi sudjelovali: Zoran Stajčić, Denis Stević, Toni Kaučić i Irena Borojević
Vijeće sa 3 glasa za i 1 suzdržanim usvaja


Zaključak
o postavljanju stupića u Gradišćanskoj ulici 32 - 36

1. Vijeće je raspravljalo o zahtjevu A.B. kojim se traži postava stupića u Gradišćanskoj ulici kod kućnih brojeva 32, 34 i 36.

2. Vijeće podržava zahtjev obzirom da je problem sa nepropisno parkiranim vozilima na navedenoj lokaciji prisutan godinama te traži od Vijeća gradske četvrti Črnomerec da poduzme potrebne radnje kako bi se zahtjevu udovoljilo. 

3. Ovaj će zaključak biti dostavljen Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 3

Ulica Ivana Cankara, uvođenje dodatne prometne trake, traži se (zahtjev A.B.)

Predsjednica obrazlaže podneseni zahtjev. Predlaže se da MO Bartol Kašić uputi zahtjev Sektoru za promet Gradskog ureda za obnovu, izgradnju, prostorno uređenje, graditeljstvo, komunalne poslove i promet da razmotri mogućnost dodavanja jedne prometne trake na južnom dijelu Ulice Ivana Cankara u smjeru sjevera tako da postoji traka za ravno i lijevo. Ako je potrebno, predlaže se i prometna studija na tom križanju jer vozači u Prilazu baruna Filipovića često stanu nakon semafora usred križanja stvarajući dodatne probleme vozačima koji dolaze iz Ulice Ivana Cankara u oba smjera.
[bookmark: _GoBack]Vijećnici su raspravljali o prijedlogu i smatraju da bi se rješavanjem problema samo na jednom križanju lako stvorili novi problemi te da treba pričekati dok se izgradnja tog bloka ne završi. S obzirom da se i u Gradišćanskoj ulici gradi nova zgrada, a za sada ne znamo gdje će sve biti izlazi – na koje prometnice, Vijeće smatra da je najbolje po završenoj izgradnji dati prijedlog da se izradi sveobuhvatna prometna studija za taj blok, odnosno dio koji bi obuhvatio Gradišćansku ulicu, Ulicu Ivana Cankara (cijelu) te Prilaz baruna Filipovića.

U raspravi sudjelovali: Zoran Stajčić, Denis Stević, Toni Kaučić i Irena Borojević

Vijeće sa 3 suzdržana glasa i 1 glasom protiv ne usvaja Zaključak o uvođenju dodatne prometne trake u Ulici Ivana Cankara.


Ad. 4
Informacije, pitanja, prijedlozi



Sjednica je završila u 19:50

KLASA: 024-08/23-03/1070
URBROJ: 251-13-11-3/003-23-2
Zagreb, 31. svibnja 2023.
                                                                                                Predsjednica Vijeća 
                                                                                      Mjesnog odbora „Bartol Kašić“



                                                                                                  Irena Borojević

